google/wiki40b huggingface dataset:
PZL P.24

Ανάπτυξη

Το PZL P.24 αναπτύχθηκε ως εξαγωγική έκδοση του Πολωνικού καταδιωκτικού PZL P.11, ενός ολομεταλλικού αεροσκάφους με πτέρυγες γλάρου, που σχεδίασε ο Zygmunt Puławski. Το P.11, χρησιμοποιούσε το Βρετανικό αεροκινητήρα Bristol Mercury, που κατασκευάζονταν με άδεια στην Πολωνία, αλλά δεν επιτρέπονταν η εξαγωγή του. Έτσι, η Γαλλική εταιρία Gnome-Rhone πρότεινε την εγκατάσταση των δικών της κινητήρων στο αεροσκάφος για εξαγωγές. Το πρώτο πρωτότυπο, βασισμένο στο P.11a και με κινητήρα Gnome-Rhone 14Kds των 760 hp, πέταξε το Μάιο του 1933. Το δεύτερο πρωτότυπο, που ονομάστηκε «Super P.24», επέτυχε την κορυφαία παγκόσμια επίδοση ταχύτητας για καταδιωκτικό με αστεροειδή κινητήρα (414 km/h). Το τρίτο, με ισχυρότερο κινητήρα 14Kfs, ονομάστηκε «Super P.24bis» και παρουσιάστηκε το 1934 στο Σαλόνι Αεροπορίας στο Παρίσι, όπου προκάλεσε έντονο ενδιαφέρον. 
Στο μεταξύ, ένας νέος τύπος του P.11, το P.11c, αναπτύχθηκε για την Πολωνική Αεροπορία. Είχε νέα βελτιωμένη άτρακτο και ο αεροκινητήρας είχε χαμηλώσει για να προσφέρει καλύτερο οπτικό πεδίο στον πιλότο. Οι αλλαγές αυτές εφαρμόστηκαν και στο νέο πρωτότυπο του P.24, που πέταξε στα 1936. Αυτό, υιοθέτησε ολόκληρο το ουραίο τμήμα της ατράκτου του P.11c, που συμπληρώνονταν από τον κινητήρα Gnome-Rhone 14Kfs των 930 hp. Ήταν η πρώτη έκδοση που μπήκε σε παραγωγή κι έφερε τον κωδικό P.24A, οπλισμένο με δύο πυροβόλα των 20 mm και δύο πολυβόλα. Παρόμοιες εκδόσεις ήταν το P.24B, οπλισμένο με 4 πολυβόλα και το P.24C οπλισμένο με 4 πολυβόλα και δύο βόμβες των 50 kg. 
Η έκδοση P.24D αναπτύχθηκε για την Ουγγαρία αλλά δεν ολοκληρώθηκε, αφού η Ουγγαρία αποφάσισε να μην αγοράσει P.24 και προτίμησε τελικά το Fiat CR.32. Η επόμενη έκδοση, το P.24E, παρήχθη με άδεια στην Ρουμανία από την IAR, με την επωνυμία IAR P.24E.
Οι τελευταίες εκδόσεις παραγωγής ήταν τα P.24F και P.24G, που άρχισαν να παράγονται από το 1937, με τον ισχυρότερο κινητήρα Gnome-Rhone 14N07 των 970 hp. Το P.24F ήταν οπλισμένο με 4 πολυβόλα, το P.24G με δύο πυροβόλα των 20 mm και δύο πολυβόλα, ενώ αμφότερα μπορούσαν να φέρουν βόμβες. 
Το P.24H θα διέθετε κινητήρα Gnome-Rhone 14N21 των 1.100 hp και θα έφερε 4 πυροβόλα ή δύο πυροβόλα και δύο πολυβόλα, αλλά δεν ολοκληρώθηκε. Το P.24H εξετάζονταν για παραγωγή από την Πολωνική Αεροπορία, αλλά η πρόοδος ήταν αργή λόγω της ομοιότητάς του με το ήδη υπάρχον PZL P.11 και της υποτιθέμενης ανωτερότητας του χαμηλοπτέρυγου PZL.50 Jastrząb που αναπτύσσονταν εκείνη την περίοδο. Ο πόλεμος τελικά άρχισε χωρίς κανένα από τα δύο αεροσκάφη να μπει σε παραγωγή.
Καγκελάριος της Αυστρίας

Διορισμός

Η καγκελάριος διορίζεται από τον πρόεδρο της δημοκρατίας. Στη θεωρία ο πρόεδρος μπορεί να διορίσει οποιοδήποτε εκλεγεί στο εθνικό συμβούλιο, όμως στην πράξη η καγκελάριος δεν είναι σε θέση να κυβερνήσει, αν δεν έχει την απόλυτη εμπιστοσύνη του συμβουλίου. Για το λόγο αυτό, η καγκελάριος είναι συνήθως η ηγέτης του μεγαλύτερου κόμματος στο Εθνικό Συμβούλιο, ή το ανώτερο στέλεχος του κυβερνώντος συνασπισμού.
Η θητεία της καγκελαρίου δεν έχει κανένα όριο λήξης. Ωστόσο, η καγκελάριος προσφέρει συνήθως την παραίτησή της στον πρόεδρο, έπειτα από τη διάλυση του εθνικού συμβουλίου. Ο πρόεδρος, όμως, προτρέπει συνήθως την καγκελάριο να σχηματίσει μια υπηρεσιακή κυβέρνηση, έως ότου ένα νέο συμβούλιο εκλεγεί.
Το εθνικό συμβούλιο μπορεί να αναγκάσει τον πρόεδρο να απολύσει ένα καγκελάριο ή έναν υπουργό μέσω πρότασης μομφής. Ο πρόεδρος είναι συνταγματικά υποχρεωμένος να το πράξει αυτό, ωστόσο πολλές φορές οι προτάσεις μομφής γίνονται για κομματικούς λόγους και δεν στηρίζονται από τα μέλη του συμβουλίου.
Νίνος

Στην ελληνική μυθολογία ο Νίνος ήταν ο ιδρυτής της πόλεως Νινευί στη Μεσοποταμία και της βαβυλωνιακής αυτοκρατορίας. Τον θεωρούσαν γιο του θεού Βήλου ή του Κρόνου (ο μεσοποταμιακός θεός Βήλος αντιστοιχεί στον ελληνικό θεό Κρόνο). Ο Νίνος αναφέρεται ως ο εφευρέτης της στρατιωτικής τέχνης και ο πρώτος που συγκρότησε μεγάλους στρατιωτικούς σχηματισμούς. Συμμάχησε με τον (μυθικό) βασιλιά της Αραβίας Αριαίο και κατέλαβε μαζί του μέσα σε 17 χρόνια όλη την Ασία εκτός από τις χώρες των Ινδιών. Η Βακτριανή αντιστάθηκε αρκετά, αλλά τελικώς την κατέκτησε χάρη σε μια γυναίκα, τη Σεμίραμι, την οποία και πήρε ως σύζυγό του. Και άλλες «πρωτιές» αποδίδονται στον Νίνο, όπως ότι υπήρξε ο πρώτος που εκπαίδευσε κυνηγόσκυλα και εξημέρωσε το άλογο για ίππευση. Για το τελευταίο αυτό, αναπαρίσταται κάποτε στην ελληνική μυθολογία ως Κένταυρος.
Μετά τον θάνατο του Νίνου, η Σεμίραμις αυτοκτόνησε, καθώς κατηγορήθηκε ως υπεύθυνη για τον θάνατο αυτό. Προηγουμένως, ανήγειρε προς τιμή του ένα τάφο-ναό ύψους 9 σταδίων (!) και πλάτους 10, κοντά στη Βαβυλώνα. Παιδί του Νίνου και της Σεμιράμιδος ήταν ο Νινύας. Σύμφωνα με τον Ηρόδοτο, ο Νίνος ήταν ένας από τους απογόνους του Ηρακλή, εγγονός του Αλκαίου (του γιου του Ηρακλή και της Ομφάλης), πράγμα που συνδέει τον Νίνο με τη Λυδία.
Σύμφωνα με τον Κάστορα τον Ρόδιο, η βασιλεία του Νίνου διάρκεσε 52 χρόνια, και κατά τη χρονολόγηση μυθικών γεγονότων που επεχείρησε ο Κτησίας άρχισε το έτος 2189 π.Χ.. Η ιστορία του εμφανίζεται παραλλαγμένη σε ένα μυθιστόρημα των ελληνιστικών χρόνων, το «Μυθιστόρημα του Νίνου», ή το «Μυθιστόρημα του Νίνου και της Σεμιράμιδος», ή τα «Νίνου σπαράγματα».
Ο Νίνος θεωρείται από κάποιους ότι συνδέεται με τον Νεμρώδ των Εβραίων, τον θρυλικό κυνηγό: σε κάποιες ερμηνείες του ι΄ κεφαλαίου της Γενέσεως ο Νεμρώδ είναι αυτός που ίδρυσε τη Νινευί, ενώ κατ' άλλους υπονοείται εδώ ο Ασούρ, γιος του Σημ. Κάποιος άλλος Νίνος περιγράφεται σε κάποιες πηγές ως ο τελευταίος βασιλιάς της Νινευί, διάδοχος του Σαρδανάπαλου.
Πετροπαβλόβκα (περιφέρεια Αλμάτι)

Γεωγραφική θέση

Το κέντρο της επαρχίας, το Σαρκάντ βρίσκεται 49 χιλιόμετρα βορειοανατολικά.
Επαρχία Τουπκαραγκάν

Η επαρχία Τουπκαραγκάν (καζακικά: Түпқараған ауданы‎) είναι μια επαρχία στην περιφέρεια Μανγκιστάου στο νοτιοδυτικο Καζακστάν. Το διοικητικό κέντρο της επαρχίας είναι η πόλη του Φορτ-Σεβτσένκο. Πληθυσμός: 22,835 (εκτίμηση); 20,544 (απογραφή 2009); 14,225 (απογραφή 1999).
Φέρτε μου το κεφάλι του Αλφρέντο Γκαρσία

Υπόθεση

Ένας Μεξικανός μεγαλοκτηματίας, του οποίου η  κόρη έμεινε έγκυος, διατάζει να του  φέρουν το κεφάλι του υπαίτιου. Δύο μπράβοι του θα αρχίσουν να τον ψάχνουν σε διάφορα μέρη, ώσπου θα συνάντησουν τον Μπένι (Γουόρεν Όουτς), έναν μέθυσο πιανίστα που θα δεχθεί να βρει τον Αλφρέντο Γκαρσία ενάντι 10 χιλιάδων δολαρίων αμοιβή. 
Ο Μπένι μαθαίνει από την πόρνη φίλη του, Ελίτα (Ιζέλα Βέγκα) ότι ο Γκαρσία είναι νεκρός και ξεκινούν μαζί να βρουν τον τάφο, να αποσπάσουν το κεφάλι και να πάρουν την αμοιβή. Όμως καθώς ταξιδεύουν στα ερημικά μεξικανικά σύνορα η ένταση ανεβαίνει και το τοπίο γίνεται  όλο και πιο ανατριχιαστικό, αιματηρό και σκληρό με τα θύματα που αφήνουν στο πέρασμά τους.
Ballbreaker

Τραγούδια

1. Hard as a Rock (A. Young, M. Young) - 4:31

2. Cover You in Oil (A. Young, M. Young) - 4:32

3. The Furor (A. Young, M. Young) - 4:10

4. Boogie Man (A. Young, M. Young) - 4:07

5. The Honey Roll (A. Young, M. Young) - 5:34

6. Burnin' Alive (A. Young, M. Young) - 5:05

7. Hail Caesar (A. Young, M. Young) - 5:14

8. Love Bomb (A. Young, M. Young) - 3:14

9. Caught with Your Pants Down (A. Young, M. Young) - 4:14

10. Whiskey on the Rocks (A. Young, M. Young) - 4:35

11. Ballbreaker (A. Young, M. Young) - 4:31

Βραβεία

Ballbreaker (άλμπουμ)
Αυστραλία (ARIA Certification) : 3 x πλατινένιος 
Ηνωμένες Πολιτείες (RIAA Certification) : 2 x πλατινένιος 
Ελβετία (IFPI Certification) : Χρυσός 
Γερμανία (BVMI Certification) : Χρυσός 
Αυστρία (IFPI Certification) : Χρυσός 
Αργεντινή (CAPIF Certification) : Χρυσός 
Γαλλία (SNEP Certification) : Πλατινένιος
Συκάμινο Αττικής

Διοικητικές μεταβολές

Με την εφαρμογή της πρώτης διοικητικής διαίρεσης το Συκάμινο εντάχθηκε αρχικά στον δήμο Ωρωπού της επαρχίας Θηβών. Το 1840 εντχθηκε στον δήμο Περαίας της επαρχίας Αττικής ο οποίος το 1871 μετονομάστηκε σε δήμος Ωρωπίων. Στον δήμο Ωρωπίων παρέμεινε μέχρι το 1912 οπότε με την εφαρμογή της τότε διοικητικής διαίρεσης εντάχθηκε στην νεοσύστατη κοινότητα Ωρωπού. Το 1929 αποσπάστηκε από την κοινότητα Ωρωπού και αποτέλεσε έδρα νέας κοινότητας, της κοινότητας Συκαμίνου που συμπεριέλαβε στην πορεία και τους οικισμούς Καμάρι, Κατηφόρι, Νέο Συκάμινο και Πευκιάς. Η κοινότητα Συκαμίνου διατηρήθηκε μέχρι τα τέλη του 2010 ενώ από την 1η Ιανουαρίου θα αποτελέσει μέρος του νέου διευρυμένου δήμου Ωρωπού.
Η Άλλη Ευρώπη με τον Τσίπρα

Η Άλλη Ευρώπη με τον Τσίπρα (στα ιταλικά l'Altra Europa con Tsipras), είναι μια αριστερή πολιτική συμμαχία στην Ιταλία, η οποία έλαβε μέρος στις εκλογές του 2014 για το Ευρωπαϊκό Κοινοβούλιο με την υποστήριξη του Αλέξη Τσίπρα, του υποψήφιου του Κόμματος της Ευρωπαϊκής Αριστεράς για την Προεδρία της Ευρωπαϊκής Επιτροπής.

Ιστορία

Στις εκλογές για το Ευρωπαϊκό Κοινοβούλιο (2014) η συμμαχία έλαβε το 4.0% των ψήφων, ακριβώς το εκλογικό όριο εισόδου, και εξέλεξε 3 ευρωβουλευτές: την Ελεονώρα Φορένζα (Κόμμα Κομμουνιστικής Επανίδρυσης), τον Κούρζιο Μαλτέζε (ανεξάρτητος, αργότερα μέλος της, Αριστερής Οικολογικής Ελευθερίας) και την Μπάρμπαρα Σπινέλι (ανεξάρτητη). Μετά τις εκλογές, προσχώρησαν στην ομάδα Ευρωπαϊκή ενωτική Αριστερά–βόρεια Πράσινη Αριστερά (GUE/NGL).
Τον Μάιο του 2015 η Σπινέλι απο χώρισε από την ΑΕΤ, και κατέστη ανεξάρτητη ευρωβουλευτής μέσα στην GUE/NGL.
Τον Ιούλιο του 2015 δύο γερουσιαστές, ο Φαμπρίτσιο Μποσσίνο και ο Φραντσέσκο Καμπανέλα, που εκλέχθηκαν στις γενικές εκλογές του 2013 με το Κίνημα Πέντε Αστέρων και αργότερα ήταν ιδρυτικά μέλη του βραχύβιου κόμματος, Ιταλία, Εργασία σε Εξέλιξη , προσχώρησαν και δημιούργησαν μια υπο-ομάδα με το όνομα "Η Άλλη Ευρώπη με τον Τσίπρα", στην Μικτή Ομάδα της Γερουσίας. Τον Μάρτιο του 2016 η υπο-ομάδα προσχώρησε στην Ιταλική Αριστερά, η οποία ιδρύθηκε από την Αριστερή Οικολογική Ελευθερία και από διαφωνούντες από το Δημοκρατικό Κόμμα.
Πρωτάθλημα καλαθοσφαίρισης Β΄ εθνικής κατηγορίας ανδρών 1998-1999

Το πρωτάθλημα Β΄ Εθνικής κατηγορίας μπάσκετ ανδρών της σεζόν 1998-99  διεξήχθη σε έναν όμιλο, με συμμετοχή 14 ομάδων. Πρωταθλητής αναδείχθηκε ο Κ.Α.Ο. Δράμας  και ανέβηκε στην Α2΄ Εθνική κατηγορία. Επίσης, ανέβηκε ο δευτεραθλητής Ιωνικός Νικαίας.
Ηλιορράχη Ιωαννίνων

Γενικές πληροφορίες

Στον οικισμό διατηρούνται μεγάλα πετρόκτιστα σπίτια και αρχοντικά καθώς πέτρινες βρύσες του χωριού.
Λίγο έξω από το χωριό βρέθηκαν ερείπια  αρχαίων κτισμάτων, που χρονολογούνται από τον 13ο π.Χ. έως τον 3ο μ.Χ. αιώνα. Άλλα ευρήματα επιβεβαίωσαν την παρουσία των Μολοσσών και την οικονομική ανάπτυξη της περιοχής κατά την περίοδο της παρουσίας τους, ιδίως την εποχή της βασιλείας του Πύρρου.
Το 1898 το χωριό υπέστη ολοκληρωτική καταστροφή από τους Τούρκους ως αντίποινα.
Στο χωριό εδρεύει ο Εκπολιτιστικός Σύλλογος Ηλιόρραχης που διοργανώνει πανηγύρια.
Μικρή Κατήχηση του Λούθηρου

Η Μικρή Κατήχηση του Λούθηρου (γερμ.: Der Kleine Katechismus) γράφτηκε από το Μαρτίνο Λούθηρο, και δημοσιεύθηκε το 1529 για την κατήχηση των παιδιών. Η Μικρή Κατήχηση εξετάζει τις Δέκα Εντολές, το Σύμβολο των Αποστόλων, την Κυριακή προσευχή, το μυστήριο του Αγίου Βαπτίσματος, το μυστήριο της Εξομολόγησης, και το μυστήριο της Θείας Ευχαριστίας. Περιλαμβάνεται στο Βιβλίο της Ομόνοιας, το οποίο αποτελεί σε γενικές γραμμές την ομολογία πίστεως των Λουθηρανών.
Η Μικρή Κατήχηση χρησιμοποιείται ευρέως σήμερα στις Λουθηρανικές εκκλησίες ως μέρος της κατήχησης της νεολαίας, και της προετοιμασίας για το Χρίσμα.
Απόλλων 9

Επιτεύγματα της πτήσης

Η επιτυχία της πτήσης Απόλλων 9 απέδειξε την λειτουργικότητα της διαστημικής στολής και της σεληνακάτου, ολοκληρώνοντας έτσι όλες τις βασικές προϋποθέσεις και δοκιμές για την πτήση στην Σελήνη.
Δήμος Τριφυλίας

Δήμαρχος

Ο σημερινός δήμαρχος είναι ο Γεώργιος Ι. Λεβεντάκης, ο οποίος εξελέγη στις αυτοδιοικητικές εκλογές του 2019. Στις αυτοδιοικητικές εκλογές του 2010, εκλέχθηκε η πρώτη δημοτική αρχή με πρώτο δήμαρχο του νέου δήμου τον Κωνσταντίνο Κόλια, ενώ στις αυτοδιοικητικές εκλογές του 2014, δεύτερος δήμαρχος του Δήμου Τριφυλίας, εξελέγη ο Παναγιώτης Α. Κατσίβελας.
Βραβείο Τούρινγκ

Το Βραβείο Τούρινγκ είναι ένα ετήσιο επιστημονικό βραβείο που απονέμει ο διεθνής Σύλλογος Μηχανημάτων Υπολογισμού («Association for Computing Machinery», ACM), εδραζόμενος στις ΗΠΑ, σε ένα «άτομο επιλεγμένο για την τεχνικής φύσης συνεισφορά του στην κοινότητα του υπολογισμού». Το Βραβείο Τούρινγκ θεωρείται η πιο υψηλή διάκριση στους σχετικούς ακαδημαϊκούς χώρους, αποκαλείται «Βραβείο Νόμπελ της πληροφορικής» και απονέμεται κάθε έτος από το 1966 κι έπειτα. Έχει λάβει το όνομά του προς τιμήν του μαθηματικού Άλαν Τούρινγκ, του θεωρούμενου ως «πατέρα της πληροφορικής και της τεχνητής νοημοσύνης». Από το 2007 κι έπειτα, συνοδεύεται από χρηματικό έπαθλο 250.000 δολλαρίων με τη χορηγεία των εταιρειών υπολογιστών Google και Intel.
Γεωγραφία της Ισημερινής Γουινέας

Η Δημοκρατία της Ισημερινής Γουινέας είναι μικρό κράτος της δυτικής κεντρικής Αφρικής, ανάμεσα στο Καμερούν και στη Γκαμπόν. Παρά την ονομασία της, δεν υπάρχει τμήμα της χώρας που να διασχίζεται από τον γήινο ισημερινό. Επίσης, βρίσκεται γεωγραφικώς μακριά από τη Γουινέα και τη Γουινέα-Μπισσάου, αμφότερες πολύ δυτικότερα στην Αφρική, με τις οποίες δεν πρέπει να συγχέεται.
Κατά ασυνήθιστο τρόπο για κυρίως ηπειρωτική χώρα, η πρωτεύουσα της Ισημερινής Γουινέας βρίσκεται πάνω σε νησί, το Μπιόκο (πρώην Φερνάντο Πο), που βρίσκεται περί τα 40 χιλιόμετρα (km) έξω από τις ακτές του Καμερούν και έχει έκταση 2.017 τετρ. χιλιόμετρα (το μεγαλύτερο νησί στον Κόλπο της Γουινέας).
Το ηπειρωτικό τμήμα της χώρας ονομάζεται Ρίο Μούνι και έχει έκταση 26.003 τετρ. χιλιόμετρα, ενώ υπάρχουν και μερικά άλλα νησιά, τα οποία, όπως και το Μπιόκο, είναι ηφαιστειογενή: τα Αννομπόν, Κορίσκο, Ελομπέυ Γκράντε, Ελομπέυ Τσίκο και κοντινές τους νησίδες.
Στο ηπειρωτικό τμήμα, η παραλιακή πεδιάδα διαδέχονται στα ανατολικά κοιλάδες που χωρίζουν χαμηλούς λόφους και κορυφές των Κρυστάλλινων Ορέων. Ο μεγαλύτερος ποταμός της χώρας, ο Ρίο Μπενίτο (Μμπίνι), δεν είναι πλωτός εκτός από τα τελευταία 20 km μέχρι τις εκβολές του.

Κλίμα

Το κλίμα είναι ισημερινό, με ζέστη όλο το έτος, πολλές βροχοπτώσεις και μεγάλη νεφοκάλυψη τους περισσότερους μήνες. Τοπικές διακυμάνσεις οφείλονται σε διαφορές στο υψόμετρο και στην απόσταση από τη θάλασσα. Οι υγρές εποχές στο Ρίο Μούνι διαρκούν από τον Φεβρουάριο ως τον Ιούνιο και από τον Σεπτέμβριο ως τον Δεκέμβριο. Οι βροχοπτώσεις μειώνονται καθώς απομακρυνόμαστε από τη θάλασσα: Στην Καλατράβα, νότια πάνω στην ακτή, φθάνουν τα 4.500 χιλιοστά μερικά έτη (εννεαπλάσια της Αθήνας), ενώ π.χ. στην κωμόπολη Μικομεσένγκ στο εσωτερικό η μέση ετήσια βροχόπτωση είναι μόλις 1.473 χιλιοστά. Η μέση ετήσια θερμοκρασία είναι περίπου 26 °C και διατηρείται σχεδόν σταθερή σε όλο το έτος.
Στο Μπιόκο η λεγόμενη ξηρή εποχή διαρκεί από τον Νοέμβριο μέχρι τον Μάρτιο, ενώ τον υπόλοιπο χρόνο βρέχει σχεδόν κάθε μέρα. Η μέση ετήσια θερμοκρασία, επίσης σχεδόν σταθερή όλους τους μήνες, είναι περίπου 25 °C. Στο νότιο τμήμα του νησιού (γύρω από το Σαν Αντόνιο ντε Ουρέκα), η μέση ετήσια βροχόπτωση, ενισχυμένη από τους μουσώνες, φθάνει τα 11,43 μέτρα.

Αριθμητικά και άλλα δεδομένα

Έκταση: 28.051 km²
Συγκριτική έκταση: Περίπου όσο η Πελοπόννησος και η Κρήτη μαζί.
Χερσαία σύνορα:
Ολικό μήκος: 528 km
Συνορεύουσες χώρες και μήκος συνόρων: Γκαμπόν 345 km, Καμερούν 183 km.
Μήκος ακτογραμμής: 296 km
Χωρικά ύδατα: 12 ναυτικά μίλια
Αποκλειστική Οικονομική Ζώνη: 200 ναυτικά μίλια

Φυσικοί πόροι και χρήσεις γης

Φυσικοί πόροι: Πετρέλαιο, ξυλεία, μικρά ανεκμετάλλευτα κοιτάσματα χρυσού, μαγγανίου, ουρανίου
Χρήσεις γης (2012):
Αρόσιμη γη: 4,28%
Μόνιμες καλλιέργειες: 2,14%
Υπόλοιπο: 93,58%
Ολικοί ανανεώσιμοι υδάτινοι πόροι: 26 km³ (2011)
1068 Νοφρετέτε

Φυσικά χαρακτηριστικά

Η μέση διάμετρος της Νοφρετέτε εκτιμάται σε 26,8 χιλιόμετρα. O φασματικός τύπος της είναι άγνωστος, ενώ το άλβεδό της είναι 0,148. Η Νοφρετέτε περιστρέφεται γύρω από τον εαυτό της μία φορά κάθε 6 ώρες και 9 λεπτά.
Σπετζοφάι

Το σπετζοφάι (ή αλλιώς σπεντζοφάι ή σπετσοφάι) είναι παραδοσιακό, πικάντικο φαγητό της Ιταλικής και Ελληνικής κουζίνας από τηγανισμένα λουκάνικα με σάλτσα από πιπεριές και ντομάτα. Χαρακτηριστικές είναι οι μακριές, γλυκιές πιπεριές και οι έντονες γεύσεις που έχουν τα χωριάτικα λουκάνικα, τα οποία χρησιμοποιούνται συνήθως. Στην Ελλάδα είναι γνωστά το σπετζοφάι Πηλίου και το σπετζοφάι με φασόλια γίγαντες.

Ετυμολογία

Η λέξη σπετζοφάι προέρχεται από τη συνένωση της ιταλικής λέξης spezz(atino) για το κοκκινιστό με τη λέξη φαΐ. Συχνά,  η λέξη παρετυμολογείται εξαιτίας της ηχητικής ομοιότητας με το νησί Σπέτσες.

Μαγείρεμα

Είναι γρήγορο και απλό φαγητό. Για το σπετζοφάι προτιμούνται χωριάτικα λουκάνικα με σκόρδο, τα οποία κόβονται σε στρόγγυλα κομμάτια και τηγανίζονται σε βούτυρο ή ελαιόλαδο. Οι πιπεριές τηγανίζονται μαζί με τα λουκάνικα ή βράζονται και εν συνεχεία προστίθενται στο τηγάνι. Το φαγητό αρωματίζεται με διάφορα καρυκεύματα και μπαχαρικά (πιπέρι, πάπρικα, ρίγανη) και ύστερα σιγοβράζει σε σάλτσα από ντομάτες. Στην Ελλάδα συνήθως σερβίρεται με φέτα.
Αναγέννηση Γερμασόγειας (ποδόσφαιρο)

Ιστορία

Έως το 1993 αγωνιζόταν στις διοργανώσεις της ΠΑΑΟΚ. Το 1993 κατέκτησε το πρωτάθλημα ένταξης ΣΤΟΚ και έτσι εντάχθηκε στη Δ΄ κατηγορία και στις τάξεις της Κυπριακής Ομοσπονδίας Ποδοσφαίρου (ΚΟΠ).
Γενί Τζαμί Θεσσαλονίκης

Περιγραφή

Χτίστηκε το 1902 από τον Ιταλό αρχιτέκτονα Βιταλιάνο Ποζέλι (Vitaliano Poselli) και χρησίμευε ως τόπος λατρείας για τους Εβραίους που είχαν εξισλαμιστεί, τους επονομαζόμενους Ντονμέδες (Dönme/Donmeh). Έχει δύο ορόφους και συμβαδίζει με την εκλεκτικιστική αρχιτεκτονική του 20ού αιώνα. 
Μετά την ανταλλαγή (1923-1924), στέγασε για μικρό διάστημα πρόσφυγες, και από το 1925 έως το 1963 χρησιμοποιήθηκε ως αρχαιολογικό μουσείο της πόλης. Σήμερα είναι εκθεσιακός χώρος του Δήμου Θεσσαλονίκης.  
Το κτίριο συνδυάζει τη μουσουλμανική παράδοση με τον αρχιτεκτονικό συρμό του καιρού του (εκλεκτιστικά στοιχεία που χρησιμοποίησε ο αρχιτέκτονας και σε πολλά άλλα κτίριά του, που σώζονται στην πόλη, όπως στο Διοικητήριο, το κτίριο της παλιάς Φιλοσοφικής, το Γ' Σώμα Στρατού, τη βίλα Αλλατίνι κ.ά.).
Στο προαύλιό του φυλάσσεται πλούσια συλλογή μαρμάρινων γλυπτών της Ρωμαϊκής εποχής και των πρωτοχριστιανικών χρόνων (σαρκοφάγοι, επιτύμβια, ανάγλυφα, τιμητικές και ταφικές στήλες κ.λ.π.) από ολόκληρη τη Θεσσαλονίκη.
2435 Χορεμχέμπ

Φυσικά χαρακτηριστικά

Τα φυσικά χαρακτηριστικά του Χορεμχέμπ είναι άγνωστα.
Παλάτι Μπρυλ (Βαρσοβία)

Ιστορικά στοιχεία

Το αρχικό κτίριο κατασκευάστηκε την περίοδο 1639-1642 από τον αρχιτέκτονα Λορέντσο ντε Σεντ, για λογαριασμό του μεγάλου καγκελαρίου της Πολωνικής-Λιθουανικής Κοινοπολιτείας, Γέρζι Οσολίνσκι και ήταν μανιεριστικού τύπου. Η πρώτη του ανακατασκευή ξεκίνησε το 1681 από τον Ολλανδοπολωνό αρχιτέκτονα και μηχανικό Τίλμαν φαν Γκάμερεν και ολοκληρώθηκε το 1697.
Το 1750, το ανάκτορο αγοράστηκε από τον Γερμανοπολωνό υψηλόβαθμο αξιωματούχο του πολωνολιθουανικού βασιλείου, Χάινριχ φον Μπριούχλ και τα επόμενα χρόνια ανακατασκευάστηκε σε σχέδια των αρχιτεκτόνων Φρίντριχ Κνέμπελ και Γιόαχιμ Ντάνιελ φον Γιάουτς, σε ρυθμό ροκοκό. Το 1787-1788 πραγματοποιήθηκε γενική ανακατασκευή από τον αρχιτέκτονα Ντομένικο Μερλίνι και κατόπιν χρησίμευσε ως έδρα της ρωσικής πρεσβείας.
Μετά τη δημιουργία του σύγχρονου πολωνικού κράτους, το ανάκτορο στέγασε από το 1932 μέχρι το 1937 το υπουργείο Εξωτερικών της χώρας, ενώ παράλληλα, πραγματοποιήθηκαν έργα αναπαλαίωσης και επέκτασης υπό την επίβλεψη του Μπόχνταν Πνιέφσκι.
Κατά τη διάρκεια της γερμανικής Κατοχής της Πολωνίας, το ανάκτορο υπήρξε έδρα της αστυνομίας, των SS και του Γερμανού κυβερνήτη της Βαρσοβίας (ως μέρους του Γενικού Κυβερνείου), Λούντβιχ Φίσερ. Όταν ξέσπασε η εξέγερση της Βαρσοβίας, πολιορκήθηκε από τους Πολωνούς αντιστασιακούς και χρειάστηκε ειδική γερμανική επιχείρηση προκειμένου να απαγκιστρωθούν τα υψηλόβαθμα στελέχη και οι υπόλοιποι Γερμανοί στρατιώτες που βρίσκονταν αποκλεισμένοι εκεί.
Αν και κατά τη διάρκεια της εξέγερσης, το ανάκτορο δεν υπέστη σοβαρές ζημιές, καταστράφηκε ολοσχερώς - μαζί με άλλα μνημεία - στα πλαίσια του οργανωμένου σχεδίου της Ναζιστικής Γερμανίας για την ισοπέδωση της Βαρσοβίας.
Αρκεσίνη Αμοργού

Γενικά και ιστορικά στοιχεία

Η Αρκεσίνη βρίσκεται σε πλαγιά του βουνού Κόρακας με θέα προς το κάμπο της Κάτω Μεριάς, όπως ονομάζεται το νοτιοδυτικό τμήμα του νησιού, σε μια περιοχή με ελιές και άλλες καλλιέργειες. Απέχει 14 χιλιόμετρα από τη Χώρα, ενώ διαθέτει νηπιαγωγείο και δημοτικό σχολείο.
Κοντά στον σύγχρονο οικισμό βρίσκονται τα ερείπια της αρχαίας Αρκεσίνης (η περιοχή είναι στη σύγχρονη εποχή γνωστή ως Καστρί), μιας από τις τρεις πόλεις του νησιού κατά την αρχαιότητα, καθώς και ο πύργος της Αγίας Τριάδας, ένα μνημειακό κτίριο ελληνιστικών χρόνων (4ος αιώνας π.Χ.). Ο πύργος βρίσκεται βορειοδυτικά του χωριού και ανατολικά από το εκκλησάκι της Αγιάς Τριάδας. Κοντά στην είσοδο του χωριού βρίσκεται ο ναός του Αγίου Ονούφριου.
Ένωση για ένα Λαϊκό Κίνημα

Παρασκήνιο

Από την δεκαετία του 1980, οι πολιτικές ομάδες της κοινοβουλευτικής δεξιάς ενώθηκαν με τις δυνάμεις γύρω από τις αξίες του οικονομικού φιλελευθερισμού και της οικοδόμησης της Ευρώπης. Οι αντιπαλότητες τους συνεισέφεραν στην ήττα τους στις εκλογές  του 1981 και του 1988.
Πριν τις νομοθετικές εκλογές του 1993, ο Γκωλικός-συντηρητικός Συναγερμός για τη Δημοκρατία (RPR) και η κεντρώα Ένωση για την Γαλλική Δημοκρατία (UDF) δημιούργησαν μια εκλογική συμμαχία, την Ένωση για τη Γαλλία. Όμως, στην προεδρική εκστρατεία του 1995 διαιρέθηκαν αμφότερα μεταξύ των υποστηρικτών του Ζακ Σιράκ, ο οποίος τελικά εκλέχθηκε, και οι υποστηρικτές του Εντουάρ Μπαλλαντύρ. Μετά την ήττα στις νομοθετικές εκλογές του 1997, το RPR και το UDF δημιούργησαν την Συμμαχία για τη Γαλλία για να συντονίσουν την δράση των κοινοβουλευτικών τους ομάδων.

Ίδρυση και πρώιμα έτη

Πριν τις προεδρικές εκλογές του 2002, οι υποστηρικτές του Προέδρου Ζακ Σιράκ διαιρέθηκαν σε τρία δεξιά κοινοβουλευτικά κόμματα ίδρυσαν μια ένωση με το όνομα Union on the Move (Union en mouvement).
Αρμάνδος Δελλαπατρίδης

Πηγή

Βιογραφική Εγκυκλοπαίδεια του Νεωτέρου Ελληνισμού 1830-2010 - Αρχεία Ελληνικής Βιογραφίας, Εκδόσεις Μέτρον, τ. 1. σελ. 450